אדי ג'ונסון (כדורגלן)

אדוארדו "אדי" ג'ונסון (נולד ב-31 במרץ 1984) הוא כדורגלן עבר אמריקאי ששיחק בעמדת החלוץ. לזכותו של ג'ונסון 63 הופעות בנבחרת ארצות הברית.

כשחקן מרכזי בנבחרת ארצות הברית עד גיל 17 ולאחר שהתאמן באקדמיית IMG לכדורגל שבפלורידה, ג'ונסון היה לאחד השחקנים הצעירים ביותר שחתם ב-MLS. הוא נבחר על ידי מועדון כדורגל דאלאס בסיבוב השני של הסופרדראפט 2001. בשלוש השנים הראשונות שלו בליגה, מיעט לשחק, וכשניתנו לו הזדמנויות הוא לא היה יציב. בעונות אלה ג'ונסון הבקיע שבעה שערים בלבד.

ג'ונסון הראה את יכולתו בסוף שנת 2003 בגביע העולם בכדורגל עד גיל 20 שהתקיימה באיחוד האמירויות הערביות. הוא הבקיע ארבעה שערים (שלושה מהם בבעיטות עונשין) והוסיף בישול אחד כדי לזכות בנעל הזהב כמבקיע המצטיין, מה שהפך אותו לשחקן הצעיר ביותר שהגיע להישג הזה בהיסטוריית ה-MLS.

ג'ונסון ערך הופעת בכורה ואף הבקיע שער בכורה במדי נבחרת ארצות הברית הבוגרת נגד נבחרת אל סלוודור ב-9 באוקטובר 2004, הוא הצטרף לקבוצה מצומצמת של שחקנים אמריקאים שהבקיעו את שערם הראשון במוקדמות גביע העולם בכדורגל. הוא הבקיע שלושער בהופעתו השנייה, במרווח זמן של 17 דקות נגד נבחרת פנמה, ארבעה ימים לאחר מכן. ג'ונסון הבקיע סך של שבעה שערים בשישה משחקי מוקדמות גביע העולם, והרוויח לעצמו זמן משחק מוגבל בגביע העולם בשנת 2006.

בינואר 2005, הציעה בנפיקה ליסבון, מה שהיה יכול להיות שיא-MLS, סכום העברה של 5 מיליון דולר עבור ג'ונסון, אך ג'ונסון והליגה שניהם דחו את ההצעה. ב-31 בדצמבר 2009 ג'ונסון הושאל לאריס סלוניקי עד לשארית העונה. בינואר 2011 הושאל לאלופה פרסטון נורת' אנד. ב-17 בפברואר 2012 חתם בקבוצה סיאטל סאונדרס עד 2014. בתחילת 2014 החל לשחק בדי.סי יונייטד שם שיחק עד נובמבר 2015 עת נאלץ לפרוש ממשחק פעיל לאחר שהתגלתה אצלו מחלת לב.

קישורים חיצוניים

 פרופיל השחקן באתר ה-MLS

חלוצי כדורגל אמריקאים
כדורגלנים אמריקאים
כדורגלני דאלאס
כדורגלני קנזס סיטי ויזרדס
כדורגלני פולהאם
כדורגלני קארדיף סיטי
כדורגלני אריס סלוניקי
כדורגלני פרסטון נורת' אנד
כדורגלני סיאטל סאונדרס
כדורגלני די.סי. יונייטד
כדורגלני נבחרת ארצות הברית
כדורגלני מונדיאל 2006
כדורגלני גביע הזהב 2007
כדורגלני קופה אמריקה 2007
כדורגלני גביע הזהב 2013
אמריקאים שנולדו ב-1984